РЕПУБЛИКА СРБИЈА

НАРОДНА СКУПШТИНА

Одбор за заштиту животне средине

19 Број: 06-2/135-22

11. октобар 2022. године

Б е о г р а д

ЗАПИСНИК

ЧЕТВРТЕ СЕДНИЦЕ OДБОРА ЗА ЗАШТИТУ ЖИВОТНЕ СРЕДИНЕ,

ОДРЖАНЕ 11. ОКТОБРА 2022. ГОДИНЕ

Седница је почела у 11,06 часова.

Седницом је председавао Александар Јовановић, председник Одбора.

Поред председника Одбора, седници су присуствовали чланови Одбора: Милимир Вујадиновић, заменик председника Одбора, Душан Марић, Марија Б. Јовановић, Марко Младеновић, Александар Мирковић, Душан Радојевић, Дејан Булатовић, Ивана Парлић, Бранимир Јованчичевић, Јасмин Хоџић, Радомир Лазовић и Енис Имамовић, као и Душан Радосављевић (заменик Смиљане Максимовић, која је поднела оставку на функцију народног посланика), Маријан Ристичевић (заменик Данице Грујичић) и Марина Липовац Танасковић (заменик Иване Парлић).

Седници нису присуствовали чланови Одобра: Даница Грујичић, Немања Јоксимовић и Иван Карић.

Седници је присуствовала и народна посланица Радмила Васић.

У складу са чланом 74. став 3. Пословника, седници су, по позову, присуствовали и представници Министарства рударства и енергетике: Дејан Милијановић, помоћник министра за рударство и геологију, Зоран Павловић, помоћник министра за инспекцијски надзор и Петар Ранковић, саветник у Кабинету министра, као и представници Министарства заштите животне средине: Јелена Танасковић, државни секретар, Александар Дујановић, државни секретар и Сара Павков, шеф Кабинета министра.

Председник Одбора сазвао је Четврту седницу на Захтев за сазивање седнице Одбора, који је поднело девет чланова Одбора, на основу члана 71. Пословника Народне скупштине, са следећим

Д н е в н и м р е д о м :

1. Разматрање питања оправданости косине у подножју планине Старице у Мајданпеку са аспекта заштите животне средине, поштовања важећих прописа и правила струке и разматрање Извештаја МРЕ о досадашњим и планираним активностима на пословима санације нестабилне косине у подножју планине Старица површинског копа Северни ревир.

Пошто је констатовано да постоји кворум за рад и одлучивање, Одбор је радио према дневном реду наведеном у захтеву за одржавање седнице.

Представници Министарства рударства и енергетике информисали су Одбор о питањима на дневном реду седнице и представили Извештај Министарства рударства и енергетике о досадашњим и планираним активностима на пословима санације нестабилне косине у подножју планине Старица површинског копа Северни ревир.

У дискусији су учествовали: Александар Јовановић, Милимир Вујадиновић, Дејан Милијановић, Зоран Павловић, Јелена Танасковић, Александар Мирковић, Ивана Парлић, Радомир Лазовић, Маријан Ристичевић, Бранимир Јованчичевић, Јасмин Хоџић, Дејан Булатовић и Радмила Васић.

Након завршене дискусије, приступило се гласању о поднетим предлозима.

Одбор није усвојио предлог Радомира Лазовића да Одбор апелује да се пусте из притвора грађани Мајданпека и да се утврди да ли је било прекорачења службених овлашћења приликом хапшења грађана Мајданпека (три гласа за, осам чланова Одбора није гласало).

Одбор је, већином гласова (девет за, два против, један није гласао) усвојио предлог Милимира Вујадиновића да се усвоји Извештај Министарства рударства и енергетике, који је разматран на седници Одбора.

Одбор је, већином гласова (девет за, три против) усвојио предлог Милимира Вујадиновића да се осуди кршење Пословника Народне скупштине од стране председника Одбора зато што није благовремено реаговао на говор Иване Парлић и да се Одбор ограђује од изјаве којом се нарушава углед Народне супштине Републике Србије и њених грађана поређењем њеног система са фашистичким и хитлеровским.

Одбор је, већином гласова (девет за, три против) усвојио предлог Маријана Ристичевића, који је тражио да се Одбор изјасни о рекламираном кршењу Пословника Народне скупштине од стране председника Одбора и утврдио да је председник Одбора прекршио Пословник Народне скупштине.

Седница је закључена у 15,45 часова.

Саставни део овог записника чини обрађен тонски снимак седнице Одбора.

СЕКРЕТАР ПРЕДСЕДНИК

Милица Башић Александар Јовановић